# Arte Ederren Museoa (Estrasburgo)

Estrasburgoko Arte Ederren Museoa (frantsesez: Musée des Beaux-Arts de Strasbourg) Estrasburgoko arte museoa nagusia da. Rohan jauregian kokaturik dago, lehen eta bigarren solairuetan eta 1890ean ireki zen.
XIV. mendearen eta 1871. urtearen arteko lanak gordetzen ditu. 1.934 artelan zituen 2015eko abenduan baina 2019an doantza berriak jaso zituen. Renania Garaiko 1681 arteko artisten lanak alboan dagoen Musée de l’Œuvre Notre-Dame eraikinean daude ikusgai.

## Historia

Arte bilduma honek Frantziako Iraultzan du jatorria, izan ere garai hartan eliza eta klaustroetan expropiaturiko lanek osatzen baitute muina. 1801ko irailaren 14an Napoleon Bonaparteren gobernuak 15 arte museo probintzial ezarri zituen konfiskaturiko artelanak jasotzeko eta horietako bat Estrasburgon ezarri zuen. Hasiera batean bildutako margolanek osatu zuten multzoa eta ondoren hainbat doaintza izan zituen, bereziki Louvre museoko inbentariotik gobernuak emandakoak.
Hasiera batean bilduma Kléber enparantzako Aubette etxean zegoen baina 1870ko abuztuaren 24an prusiarren artilleriak bete betean jo zuen eta etxea suntsituta gelditu zen. Frantzia-Prusia Gerra amaitzerakoan bilduma berreskuratzeko lana hartu zuen Wilhelm von Bode arte historialari inperialak. 1890an Rohan jauregian batu zituen lan guztiak eta hurrengo urteetan bilduma handituz joan zen. Eraikina tokirik gabe gelditzen ari zen eta 1931n Hans Haug-en gidaritzapean Erdi Aroko renaniar artisten lanak Musée de l’Œuvre Notre-Dame eraikin berrian bildu ziren eta 1973. urtean arte modernoko lanak Estrasburgoko Arte Moderno eta Garaikidearen Museoak jaso zituen.
1947ko abuztuaren 13an sua piztu zen eta Francesco Guardiren, Thomas de Keyserren, Antonio del Pollaioloren eta Lucas Cranach Zaharraren artelan baliotsuak erre ziren. Aseguru etxeek emandako dirua artelan berriak eskuratzeko erabili zen. Bildumak hainbat gehikuntza nabarmen izan zituen 1987an eta 1994an (Othon Kaufman eta François Schlageter bildfumagileen eskutik, margolan italiarrak), 2004an (Roger eta Elisabeth Eisenbeth-ek margolan herbeheretarrak), 2009an (Ann L. Oppenheimerrek emandakoak) eta 2019an (Jeannine Poitrey aeta Marie-Claire Ballabioren eskutik etorriak).

## Bildumak
### Italiarrak

    Giotto di Bondone
    Sano di Pietro
    Sandro Botticelli
    Cima da Conegliano
    Carlo Crivelli
    Filippino Lippi
    Piero di Cosimo
    Cima da Conegliano
    Raphael
    Correggio
    Veronese
    Tintoretto
    Guercino
    Canaletto
    Giambattista Tiepolo
    Salvator Rosa
    Alessandro Magnasco
    Giuseppe Maria Crespi

### Flandriar eta hebeheretarrak

    Simon Marmion
    Hans Memling
    Lucas van Leyden
    Gerard David
    Maarten van Heemskerck
    Peter Paul Rubens
    Jacob Jordaens
    Salomon van Ruysdael
    Pieter de Hooch
    Antoon van Dyck
    Willem Kalf
    Pieter Claesz
    Christiaen van Couwenbergh
    Cornelis Engelsz

### Espainiarrak

    El Greco
    Jusepe de Ribera
    Francisco de Zurbarán
    Francisco de Goya

### Frantziarrak

    Philippe de Champaigne
    Claude Lorrain
    Nicolas de Largillière
    François Boucher
    Simon Vouet
    Antoine Watteau
    Jean Siméon Chardin
    Philip James de Loutherbourg
    Jean-Baptiste-Camille Corot
    Théodore Chassériau
    Gustave Courbet
    Théodore Rousseau
    Edgar Degas

### Eskultoreak

    Baccio Bandinelli
    Alessandro Algardi
    Alessandro Vittoria
    François Girardon
    Jean-Antoine Houdon
    Jean-Baptiste Carpeaux
    Antoine-Louis Barye
    Théodore-Charles Gruyère
    François Joseph Bosio
    Adolf von Hildebrand

## Iruditegia

* Hans Memling, Harrokeria eta lizunkeria.
* Raphael eta Giulio Romano, Neska gaztearen erretratua.
* El Greco, Mater Dolorosa.
* Tintoretto, Bizardunaren erretratua.
* Antoon van Dyck, Luigia Cattaneo-Gentileren erretratua.
* Nicolas de Largillière, Estrasburgotar neska polita.
* Canaletto, Santa Maria della Saluteren ikuspegia Kanal Handitik.

## Erreferentziak

* ↑ (Frantsesez) Palais Rohan (Musée archéologique, Musée des Beaux-Arts, Musée des Arts Décoratifs) - Strasbourg. (Noiz kontsultatua: 2022-10-23).
* 1 2 (Frantsesez) «Musée des Beaux-Arts de Strasbourg (67)» Musées Grand-Est (Noiz kontsultatua: 2022-10-23).
* ↑ (Ingelesez) Strasbourg, Best of the Double-Identity City - ConnollyCove. 2022-01-04 (Noiz kontsultatua: 2022-10-23).
* ↑ (Frantsesez) «Musée de l'Œuvre Notre-Dame - arts du Moyen Age - Strasbourg (67)» Musées Grand-Est (Noiz kontsultatua: 2022-10-23).
* ↑ (Frantsesez) «BODE (von, depuis 1914) Arnold Wilhelm» Fédération des Sociétés d'Histoire et d'Archéologie d'Alsace (Noiz kontsultatua: 2022-10-23).
* ↑ «Hans Haug, homme de musées - Musées de Strasbourg» www.musees.strasbourg.eu (Noiz kontsultatua: 2022-10-23).
* ↑ «Musée d'Art Moderne et Contemporain - Musées de Strasbourg» www.musees.strasbourg.eu (Noiz kontsultatua: 2022-10-23).
* ↑ (Frantsesez) «Les collections du musée des Beaux-Arts de Strasbourg enrichies grâce au legs Oppenheimer» Connaissance des Arts 2009-05-06 (Noiz kontsultatua: 2022-10-23).
* ↑ «Une donation exceptionnelle - Musées de Strasbourg» www.musees.strasbourg.eu (Noiz kontsultatua: 2022-10-23).

## Kanpo estekak

* (Frantsesez)(Ingelesez)(Gaztelaniaz) Webgune ofiziala
* Datuak: Q1535963
* Multimedia: Musée des Beaux-Arts de Strasbourg / Q1535963